తెలుగులో ‘నాయకి’ తర్వాత మరే సినిమాలో కనిపించని త్రిష.. ప్రస్తుతం మలయాళంలో ‘హే జూడ్’ అనే సినిమాలో నాయికగా నటిస్తోంది. ఆమెకు ఇది తొలి మలయాళ చిత్రం. ఇందులో స్టార్ యాక్టర్ నివిన్ పాలీ హీరో. చివరి దశ షూటింగ్లో ఉన్న ఈ చిత్రానికి శ్యామ్ప్రసాద్ దర్శకుడు. జూడ్ (నివిన్), క్రిస్టల్ (త్రిష) మధ్య ఏర్పడిన అనుబంధం వారి జీవితాల్ని ఎలా మార్చేసిందనేది ఇందులోని ప్రధానాంశం. గోవా, కొచ్చిలో ఎక్కువగా షూటింగ్ జరుపుకున్న ఈ చిత్రంలో ముకేశ్, నీనా కురుప్, ప్రతాప్ పోతన్ కీలక పాత్రధారులు. సెప్టెంబర్ 8న తన ట్విట్టర్ ఖాతాలో త్రిష పోస్ట్ చేసిన ఫొటో ప్రకారం చూస్తే.. ఈ చిత్రంలో సంగీతానికి బాగా ప్రాధాన్యం ఉన్నట్లు కనిపిస్తోంది. త్రిష తంబూర పట్టుకుంటే నివిన్ చేతిలో తబలా ఉంది. ఇది కాకుండా తమిళంలో అరవింద్స్వామి సరసన ‘సతురంగ వెట్టై 2’, విజయ్ సేతుపతితో ‘96’ సినిమాలు చేస్తోంది త్రిష.
telugulo ‘nayaki’ tarvaata mare cinemalo kanipinchani trisha.. prastutam malayaalamlo ‘hee jud’ ane cinemalo naayikagaa natistondi. aameku idhi toli malayaala chitram. indulo star actor nivin pali heero. chivari dasha shootinglo unna ee chitraaniki shyamprasad darsakudu. jud (nivin), cristal (trisha) madhya erpadina anubandham vaari jeevitaalni ela marchesindanedi indulooni pradhaanaamsam. gova, kochilo ekkuvagaa shooting jarupukunna ee chitramlo mukesh, neena kurup, pratap pothan keelaka paatradhaarulu. september 8na tana twitter khaataalo trisha post chesina foto prakaaram chuste.. ee chitramlo sangeetaaniki baga praadhaanyam unnatlu kanipistondi. trisha tambura pattukunte nivin chetilo tabala undi. idhi kakunda tamilamlo aravindswamy sarasana ‘saturanga vettai 2’, vijay setupatito ‘96’ cinimaalu chestondi trisha.